
	Argumentai:
Siūloma nuostata, kad viešaisiais asmenimis būtų laikomi kandidatai dalyvaujantys rinkimuose (viešojo asmens statusas išlaikomas ir po rinkimų 1 (vienerių) metų laikotarpyje). Manoma, kad kandidatus laikyti 4 metus (t.y. 1 kadenciją) viešaisiais asmenimis yra netikslinga. Politinės kampanijos laikotarpis nesibaigia su rinkimų rezultatų paskelbimu, o tęsiasi dar apie metus ir po rinkimų, todėl siūloma, kad kandidatai metus būtų laikomi viešaisiais asmenimis, kurių duomenis būtų galima svarstyti viešai ne tik Vyriausiosios rinkimų komisijos posėdžiuose, bet ir skelbti apie juos viešai. 
Taip pat siūloma atsisakyti viešaisiais asmenimis laikyti visuomenėje žinomus fizinius asmenis, populiarius socialinių tinklų veikėjus arba tinklaraštininkus, formuojančius tikslinių visuomenės grupių nuomonę įvairiais klausimais ir (arba) už šią veiklą gaunantys pajamas, jeigu jų veikla turi reikšmės viešiesiems reikalams. Atkreiptinas dėmesys, kad išskirti visuomenėje žinomus fizinius asmenis, populiarius socialinių tinklų veikėjus yra netikslinga, nes žinomi asmenys gali būti ir tie žmonės, kurie nesinaudoja socialiniais tinklais ir jų galimybėmis, bet kitu būdu formuoja visuomenės nuomonę. Įstatymo projekte nėra aišku, kokiais būdais ir priemonėmis bus galima nustatyti visuomenėje žinomo fizinio asmens žinomumą.

Pasiūlymas: 
Pakeisti Projekto 1 straipsniu keičiamo 2 straipsnio 74 dalį ir ją išdėstyti taip:
[bookmark: part_cac5aa732a8c49c8a1351d0ddc016076][bookmark: part_e8719ffa479c40fdb3ad04f3d65ad02f]„74. Viešasis asmuo yra:
[bookmark: part_8cfe6f51358e4818b64cba8c640d8523]1) valstybės politikas;
[bookmark: part_b5d7dcab9f91486a99ee9df69f6995a6]2) teisėjas;
[bookmark: part_d5a602870fe344eeb1dfb4a27b65693c]3) valstybės ar savivaldybės pareigūnas, valstybės tarnautojas, asmuo valstybės ar savivaldybės įstaigoje dirbantis pagal darbo sutartį, jeigu jo priimami sprendimai ar veikla daro įtaką visuomenei, taip pat šiose institucijose sudarytų darbo grupių, komitetų, komisijų, tarybų ir kitų kolegialių institucijų narys;
[bookmark: part_1773b12320e241c5b538ea3fd5ca9f6a]4) valstybės ar savivaldybės kontroliuojamos įmonės ar įstaigos vadovas arba valdymo organo narys;
[bookmark: part_04181d2bc2c24183a60d6faab812ee74]5) politinės partijos, politinės organizacijos arba rinkimų komiteto valdymo organo narys;
[bookmark: part_b2d81b7edb564a7c9a269e857bd69c8f]6) kandidatas rinkimuose (viešojo asmens statusas išlaikomas ir po rinkimų 1 (vienerių) metų laikotarpyje)iu, kuris yra lygus vienai kadencijai tos institucijos, į kurią asmuo kandidatavo);
[bookmark: part_28bbeb2251404a0a82c37baef6dc9af1]7) juridinio asmens, kuris sudaro viešųjų pirkimų sutartis ir (arba) vykdo viešųjų pirkimų sutartis subrangovo teisėmis, vadovas arba dalyvis, kurių nuosavybės teise valdoma juridinio asmens turto dalis jiems suteikia 1/4 ar daugiau balsų dalyvių susirinkime;
[bookmark: part_6650535ed9fa4517a865ff77f433d890]8) lobistas arba asmuo, kuris veikia lobistinę veiklą vykdančių juridinių asmenų vardu;
[bookmark: part_6588e486698841e4b2647eca57fe8fa9]9) asociacijos arba viešosios įstaigos, kurios per pastaruosius 4 metus yra gavusios valstybės ir (arba) savivaldybių finansavimą, vadovas arba dalyvis, kurių nuosavybės teise valdoma juridinio asmens turto dalis jiems suteikia 1/4 ar daugiau balsų dalyvių susirinkime;
[bookmark: part_d25598c81f314c2fbf3b11d433818711]10) visuomenėje žinomas fizinis asmuo, populiarus socialinių tinklų veikėjas arba tinklaraštininkas, formuojantys tikslinių visuomenės grupių nuomonę įvairiais klausimais ir (arba) už šią veiklą gaunantys pajamas, jeigu jų veikla turi reikšmės viešiesiems reikalams;
[bookmark: part_f6ecde5f5638454aa0ad03198522b751]101) kitas fizinis asmuo, turintis viešojo administravimo įgaliojimus ir (arba) administruojantis viešųjų paslaugų teikimą, ir (arba) dėl savo veiksmų ar padėties patekęs į viešumą, jeigu jo veikla turi reikšmės viešiesiems reikalams.“

